又捧新詩見褒陋止睹五章之綺麗如九奏之凄清其末章末句云誰比天人福皆從積善招天人之比固不敢當積善之徵其來有自味嘉言之若是省薄德以何勝仰謝良知謹次來韻以老去心何用爲首希垂采覽  其三
作者：李昉
朝代：宋

paragraphs: 老去心何用，虛窗夏景凉。
麥光鋪作簟，雪粉煮爲漿。
竹徑時教掃，蔬畦不使荒。
子孫何所遺，經史在南堂。